Tervetuloa Armon kalliolle! Minun nimeni on Petri Välimäki.
Me olemme päätyneet jo 12. osaan kokonaisuudessa, -
joka käsittelee kaikkien 4 evankeliumin, -
Matteuksen, Markuksen, Luukkaan ja Johanneksen evankeliumin -
kerrontaa Jeesuksen elämästä kohta kohdalta.
Näin yhdessä näitä tarkastellen saamme -
hyvin monipuolisen ja monessa kohdin tarkan kuvan.
Kun useampi evankeliumi kuvaa samoja asioita, -
pienetkin yksityiskohdat ja koko sisältö ilmenevät hyvin rikkaasti.
Tällä tavalla olemme tutkineet sitä, miten Jeesus itse -
aivan palvelutehtävänsä alusta saakka -
ilmaisi Jumalan valtavaa rakkautta ja armoa sekä sanoin että teoin.
Viime ohjelmissa olemme paneutuneet -
erityisesti Jumalan valtakunta -käsitteeseen, -
joka kuvastaa koko Uuden testamentin evankeliumia.
Se on nimenomaan Jumalan valtakunnan evankeliumia.
Jeesuksesta sanotaan, että Hän meni kylästä kylään -
ja julisti Jumalan valtakunnan evankeliumia.
Se ilmenee hyvin monin tavoin tunnusteoissa ja ihmeissä, -
mitkä Jumala ilmaisi Hänen kauttaan aivan ainutlaatuisesti.
Se ei ollut vain sanassa, vaan koko ajan myös Jumalan voimassa.
Se ilmenee seurakunnassa laajasti.
Se ilmenee kerran Hänen tulemuksessaan ja armolahjoissa.
Viimeksi puhuimme siitä, miten se herkkyydellä ilmenee -
Jumalan parantaessa haavoittuneen ihmisen sisintä ja sydäntä.
Tällä kerralla edelleen tutkimme tätä Jumalan valtakunta -käsitettä.
Se yksinkertaisesti on niin olennainen Uudessa testamentissa.
Uutta testamenttia tutkiessa ei voi sivuuttaa niin tärkeää näkökulmaa.
Tämän kerran erityinen näkökulmamme liittyy -
enemmän nimenomaan seurakuntanäkökulmaan.
Luuk. 17:21:n yksi käännös on, -
että Jumalan valtakunta on teidän keskellänne -
viitaten myös kristittyjen keskinäiseen yhteyteen.
Johanneksen evankeliumissahan Jeesus rukoilee monesti, -
että he yhtä olisivat.
Kielellisesti tämä valtakuntaa tarkoittava sana on -
hepr. 'malkuttai', kreik. 'basileia'.
Ne tarkoittavat siis 'kuninkuutta', 'kuningasvaltaa' -
tai 'valtakuntaa', myös ihan rajoineen valtakuntaa, aluetta, -
jossa on valta, valtakunta.
Kaikki edellä mainitut tasot kuvaavat -
Uuden testamentin merkityksessä erityisesti sitä, -
miten maailmakaikkeuden perimmäi- nen Kuningas on Kaikkivaltias Jumala.
Ja miten Hän murtaa pahan vallan.
Jumalan valtakuntaa julistaessamme julistamme Jeesuksen kuninkuutta.
Sanomme, että Hän on Herra. Hän on kuningas.
Hän on Kaikkivaltias.
Ja myös Hänen tulevaa paluutaan kuninkuudessaan -
ja sitä, miten kaikki voimat ja vallat kukistuvat.
Jumalan kuninkuus ja herruus tulee täysin ilmestymään.
Kuitenkin Raamattu selvästi ilmoittaa, -
että tosiasiallisesti Hänellä on jo nyt tuo valta.
Katsotaanpa pieni hetki Efesolaiskirjeestä, -
miten Jumalan Sana meitä opettaa -
ja miten apostoli rukoilee meidän ja seurakunnan puolesta.
1. luvusta jakeesta 15:
Ja sitten tähän liittyy mm.:
"ja hän vaikutti Kristuksessa..." [siis Jumala]
Tosiasiallisesti Jeesuksella on jo tämä valta ja kuninkuus.
Niin kuin Hän sanoo itse ylösnousemuksensa jälkeen:
"Minulle on annettu kaikki valta taivaassa ja maan päällä."
Hänet on asetettu seurakunnan pääksi, -
"joka on hänen ruumiinsa, hänen täyteytensä, -
joka kaikki kaikissa täyttää."
Jumalan lapsina, Jumalan seurakunnan perheenjäseninä -
me olemme tämmöisessä valtavassa upeassa kokonaisuudessa mukana.
Samalla olemme Jumalan rakastettuja lapsia, ihan perheenjäseniä.
Omassa pienuudessamme ja haavoittuneisuudessamme -
Jumala silti rakkaudessaan liittää meidät -
tällaiseen valtavaan taivaan todellisuuteen.
Nyt tämän valtakunnan todellisuus myös Jeesuksen seuraajien kohdalla-
tulee Raamatussa hyvin vahvasti esiin ja näkyviin ihan alusta asti.
Sanotaan, että Jeesus julisti Jumalan valtakunnan evankeliumia.
Kun Hän lähetti omiansa, Hän lähetti heidät nimenomaan -
julistamaan Jumalan valtakunnan evankeliumia.
Katsotaanpa Matt. 10.
Siellä kerrotaan, miten Hän lähettää 12 opetuslasta.
Sitten kuvataan monia asioita, millä Hän heitä varusti ja ohjasi.
Ja sitten tämä päättyy:
Muistatte aiemmista ohjelmista, -
miten Jeesuksen omassa toiminnassa oli myös näin:
taivasten valtakunta on tullut teidän tykönne.
Nyt, kun Jeesus lähettää 12 opetus- lasta, Hän ilmoittaa saman asian:
"Taivasten valtakunta on tullut teitä lähelle."
Sitten ilmenevät esim. nämä eri tapahtumat, jotka luettiin.
Luukkaan evankeliumin 10. luvussa kerrotaan, miten Hän lähettää 70.
Äsken kerrottiin siis 12 ja nyt 70.
"Menkää!" Sen jälkeen Hän antoi taas erilaisia ohjeita.
Ja sitten jakeessa 9:
Huomaatte, että Hän lähetti ne 12 julistamaan Jumalan valtakuntaa -
ja Hän lähetti ne 70 julistamaan Jumalan valtakuntaa -
ja Jumalan valtakunnan evankeliumia.
Sitten Markuksen evankeliumin luvussa 16 -
Jeesus lähettää kaikki loput.
Hän antaa lähetyskäskyn jakeessa 15:
"Ja nämä merkit seuraavat niitä, jotka uskovat..."
Huomatkaa, että nyt siis puhutaan kaikista uskovista!
Sitten kerrotaan erilaisia merkkejä, mm. se, -
että "he panevat kätensä sairasten päälle, ja ne tulevat terveiksi".
Minkä merkkien? Minkä sanan? No, siis evankeliumin sanan.
Sen, minkä Hän oli juuri sanonut: menkää ja julistakaa evankeliumia.
Huomaat siis: Jeesus itse julisti Jumalan valtakunnan evankeliumia.
Hän lähetti 12 ja Hän lähetti 70 julistamaan sitä -
ja Hän lähetti kaikki loput julistamaan sitä.
UT:n evankeliumi on siis läpeensä Jumalan valtakunnan evankeliumia.
Sitä ei ole koskaan tarkoitettu vain teoreettiseksi puheeksi, -
vaan Sana rististä on Jumalan voima. Evankeliumi on Jumalan voima.
Siinä tuo sana 'voima' on Uuden testamentin alkukielellä 'dynamis'.
Se on meillekin vähän tuttu sana, ainakin dynamiitista, -
mutta nyt puhutaan Jumalan dynamiitista.
Se ilmenee ainakin 5 eri muodossa.
Kun puhutaan Jumalasta, Jeesuksesta ja Pyhästä Hengestä.
Nämä kaikki liittyvät siis suoraan kolmiyhteiseen Jumalaan.
Sitten on 2 vähän toisenlaista kohtaa.
Sana rististä on Jumalan voima, ja evankeliumi on Jumalan voima.
Evankeliumin Sanan kautta siis tulemme osallisiksi tuosta voimasta.
Hän on itse siinä. Tai kuten Apt. 14:3 kertoo:
"armonsa sanan todistukseksi".
Jumalalle on siis erityisen mieluista ja rakasta se, -
että julistetaan Jumalan armoa, Jeesuksen evankeliumia, -
joka on ilosanoma jo saadusta voitosta.
Siitä, että saamme täysin syntimme anteeksi, -
tulemme täydellisesti armahdetuiksi, täydellisesti rakastetuiksi.
Kun mennään Uudessa testamentissa vielä eteenpäin, -
niin UT:n kirjeisiin tultaessa huomataan, -
että tietty tarkennus pitää vielä huomata.
Jeesuksen kohdalla tuntui siltä, että kaikki mahdolliset -
tai hyvin erilaiset voimateot toteutuivat Hänen palvelutyössään.
Kun sitten mennään UT:n kirjeisiin, niin kuva siinä mielessä tarkentuu, -
että siellä ei olekaan enää joku yksi, -
jonka kautta tapahtuu kaikki mahdollinen.
Jos olisi näin, niin voitaisiin kysyä, olisiko se ehkä uusi Kristus?
No, kyllä Jumala esim. lähetystilanteessa jollekin voi antaa -
niin voimallisen työn, että tapahtuu monipuolisia asioita.
Pääsääntö UT:n kirjeissä ja seura- kuntakautena onkin toisenlainen.
Semmoinen, että nyt Jeesus on pää ja me olemme jäseniä, -
kuten Efesolaiskirjeestä luimme.
Jokaisella jäsenellä seurakunnassa on oma tärkeä palvelutehtävänsä.
Tämä sama kuva on kaikkialla, missä puhutaan tästä kokonaisuudesta:
Roomalaiskirjeen 12. luvussa, -
1. Korinttolaiskirjeen luvuissa 12-14, -
Efesolaiskirjeen 4. luvussa ja 1. Pietarin kirjeen 4. luvussa.
Kaikkialla on tämä sama kuva: Jeesus on pää, me olemme jäseniä.
Nyt ei ole siis niin, että olisi yksi, jolla on kaikki mahdollinen.
Jeesuksella on kaikki mahdollinen ja Hänen jäsenillään kullakin on -
omat lahjansa ja joista jokainen on tärkeä.
Sillä tavalla Jumala voi hyvin rikkaasti palvella ihmisiä.
He saavat kohdata Jumalan rakkauden.
Esim. armolahjat ovat rikas mahdollisuus siihen, -
että Jumalan rakkaus voi eri tavoin kohdata sitä kipeästi tarvitsevia.
Jollakin on parantamisen lahja, jollakin on evankelistan kutsumus.
Jollakin on erityinen kyky kuunnella, välittää, olla lähellä, -
tukea kärsivää. Jollakin on opettamisen lahja.
Jollakin on käytännön tekoihin liittyvä armoitus.
Jollakin on johtamiseen liittyvä lahja.
Raamattu sanoo, ettei kukaan voi sanoa toiselle: en tarvitse sinua.
Ja ihana kohta: pääkään ei voi sanoa jaloille, ettei tarvitse niitä.
No, kuka on pää? Jeesus on pää. Jeesus tarvitsee meitä.
Kun heräämme näkemään Jumalan valtakunnan todellisuuden, -
kun näemme sielunhoito-, rukous- tai muissa palvelutilanteissa -
ettei ole kyse enää vain meistä inhimillisenä ihmisenä.
Jumala itse on siinä. Hänen armonsa sanassa on evankeliumin voima, -
Jumalan voima. Alamme arvostaa sitä, -
että Hän on kutsunut meidät julis- tamaan elävää Jumalaa, Vapahtajaa.
Me rohkaisemme seurakuntaa elämään sitä todeksi.
Mitä selkeämpää ja parempaa tukea/vahvistusta/varustusta -
siihen saamme, sitä rikkaammaksi voi tulla Jumalan seurakunta.
Sitä useampi ihminen voi kokea Jumalan vahvistavan kosketuksen -
Hänen armonsa sanan todistukseksi tulla tuntemaan elävä Vapahtaja.
Tiedätkö, rohkaisen siihen, -
että sinä olet Jeesuksen omana tärkeä osa Jumalan seurakuntaa.
Sinä olet tärkeä osa tätä Jumalan valtakuntaa.
Vaikka tuntisit itsesi miten pieneksi, niin kuin joskus tuntee, -
niin älä ajattele niin, että se ei ole arvokasta.
Ajattele mieluummin sitä köyhää leskeä. Hänellä oli muutama ropo.
Kuinka helposti ne olisi laittanut taskuun: "Eivät nämä riitä."
Jeesus sanoi, että tärkein olisi jäänyt antamatta.
Hän laittoi sen, kuten pieni poika antoi muutaman leivän ja kalan.
Luota siihen, että Jumala on niissä lahjoissa/mahdollisuuksissa, -
jotka Hän on sinulle antanut. Näin uskaltaudut palvelemaan.
Kun me yhdessä rohkaisemme, varustamme toisiamme, -
seurauksena voi olla herätys, todella elävä seurakunta.
Siihen olen halunnut Jumalan valtakunta -opetuksilla opettaa.
Usko on tarkoitettu eläväksi uskoksi.
Sinä olet arvokas, tärkeä osa Jumalan seurakuntaa -
haavoistasi ja kivuistasi huolimatta.
Rukoillaan, että Jumala itse vahvistaa sydämessään sen, -
että vähättelytaipumus väistyy ja saamme jokainen kokea -
rikkaan, ihanan mahdollisuuden: Jumala itse on kanssamme.
Yhdy tähän. Rukoillaan yhdessä. Kiitos, rakas taivaallinen Isä, -
että saamme Jeesuksen Kristuksen nimessä ja Hänen verensä tähden -
olla nyt täysin armahdettuja. Herra, kiitos, että heikoinkin -
Sinua sydämeensä, Herrakseen, Vapahtajakseen kutsuva saa tietää, -
että kaikki synnit on annettu anteeksi, nyt kutsuvankin.
Rukoilemme Sinua, Jeesus, anna meille kaikille vahvistus, -
että saamme nähdä, että kun palvelemme -
siinä Sinä itse olet Pyhässä Hengessä kanssamme.
Tapahtukoon, ystävä, sinun elämässäsi, palvelussasi -
Jumalan ihmeellisiä siunauksia enemmän kuin osaat odottaa.
Ole armahdettu! Ole siunattu!
Ja tavataan taas Armon kalliolla.
On todella suuriarvoista, että meille Jumalan seurakunnalle -
on annettu tehtäväksi välittää Hänen kallista, rikasta armoaan.
Yksi tapa välittää sitä on tämä Armon kalliolla -ohjelma.
Jos tahdot olla tukemassa sitä, että saamme tulevaisuudessakin -
mahdollisimman monille kertoa näin Jumalan armosta, -
niin voit osallistua siihen soittamalla numeroon 0600 10177.
Voit myös laittaa tukesi ruudussa näkyvälle tilille viitteen kera.
Näin tiedämme, että haluat tukea Armon kalliolla -ohjelmia. Kiitos!
Tekstitys: Tuula-Riitta Virrankare